ວັດສີເມືອງ

ວັດ​ສີ​ເມືອງ ​ເປັນ​ບ່ອນ​ຕັ້ງຂອງ​ເສົາ​ຫລັກ​ເມືອງ ຢູ່​ເຂດ​ບ້ານສີ​ເມືອງ, ​ເມືອງຈັນທະ​ບູລີ, ນະຄອນຫຼວງວຽງຈັນ​ ເຊິ່ງມີ​ປະຫວັດ​ອັນ​ເກົ່າ​ແກ່​ທີ່​ເລົ່າ​ຂານ​ສືບ​ຕໍ່​ກັນ​ມາຍາວນານ​ໃນ​ສະ​​ໄໝກ່ອນ ວັດ​ສີ​ເມືອງ​ເປັນ​ສະຖານ​ທີ່​ສັກສິດ ​ຈຶ່ງ​ໄດ້​ກາຍ​ເປັນ​ທີ່​ເພິ່ງ​ທາງ​ໃຈ​ໃຫ້​ແກ່​ຊາວ​ລາວ ​ແລະ ​ເປັນ​ສະຖານ​ທີ່ ທີ່​ຊາວ​ຕ່າງ​ຊາດ​ໃຫ້​ຄວາມ​ສົນ​ໃຈ​ເຂົ້າມາ​ສຶກສາ ​ແລະ ທ່ຽວຊົມ​ເປັນ​ຈຳນວນ​ຫຼວງຫຼາຍ. ປະຫວັດ ວັດ​ສີ​ເມືອງໄດ້​ຮັບ​ການ​ກໍ່ສ້າງ​ໃນ​ປີ 1563 ​ໃນ​ອະດີດ​ອານາຈັກ​ລ້ານ​ຊ້າງ. ໃນ​ສະ​​ໄໝກ່ອນ ຕອນ​ທີ່​ຊາວ​ເມືອງ​ ກຳລັງພ້ອມ​ກັນເຮັດ​ພິທີ​ປັກ​ຫລັກ​ເມືອງ​ຢູ່​ນັ້ນ ຕາມຄວາມເຊື່ອໃນເວລານັ້ນ ກ່ອນຈະຕັ້ງຫຼັກເມືອງຕ້ອງມີຜູ້ໃດຜູ້ໜຶ່ງເປັນເຈົ້າ ເປັນຜູ້ເຝົ້າຫຼັກເມືອງເຊິ່ງມີ​ແມ່ຍິງ​ຄົນໜຶ່ງຊື່ວ່າ​ນາງ ສີ ​ເຊິ່ງກຳລັງ​ຖືພາ​ຢູ່ ນາງໄດ້ອາສາ​ສະຫລະ​ຊີບ​ຕົນໂດດ​ລົງ​ໄປ​ໃນ​ຂຸມ​ນັ້ນ, ນາງ​ໄດ້​ຖືກ​ຝັງ​ໄປ​ພ້ອມ​ຫລັກ​ເມືອງ ​ແລະ ກາຍ​ເປັນ​ຜູ້​ເຝົ້າຫລັກ​ເມືອງ ຈຶ່ງ​ເປັນ​ທີ​່ມາ​ຂອງ​ຊື່ “ວັດ​ສີ​ເມືອງ​” ແຫ່ງ​ນີ້. ອ້າງອີງ